laion/Wikipedia-Exotic huggingface dataset:
Slime You Out

"Slime You Out" הוא שיר של הראפר הקנדי דרייק בהשתתפות הזמרת-יוצרת האמריקאית סיזה. הוא יצא לאור באמצעות OVO סאונד וריפבליק רקורדס כסינגל מתוך אלבום האולפן השמיני של דרייק, For All the Dogs‏ (2023), ב-15 בספטמבר 2023. השיר הופק על ידי דרייק עצמו, 40, בנייקס, נואל קדסטר ודלטון טננט, שכתבו את השיר לצד סיזה, ס. פאוול וג. לאפוינט. השיר הגיע היישר אל המקום הראשון במצעד הבילבורד הוט 100. זה שירו ה-12 של דרייק והשני של סיזה שהגיע למקום הראשון במצעד. שני האמנים נקשרו לראשונה במילים של "Mr. Right Now"‏ (2020), כאשר דרייק חשף שיצא עם סיזה ב-2008. סיזה הגיבה בתחילה בכך שהפסיקה לעקוב אחרי הראפר באינסטגרם. עם זאת, מאוחר יותר אישרה שהם אכן יצאו מ-2009 וכי זה היה "באהבה ושלום". בדצמבר 2022, היא אישרה שוב כי הם בטוב אחד עם השני. ב-14 בספטמבר, הם שיתפו עטיפת סינגל של האלי ברי מכוסה בסליים בטקס פרסי בחירת הנוער 2012 ברשתות החברתיות שלהם, ורמזו על שיתוף פעולה. עם זאת, הפוסטים לא הכילו מידע נוסף מלבד תיוג של האמנים זה את זה. ברי הביעה את אכזבתה מדרייק באינסטגרם, והצהירה שהוא לא קיבל את רשותה להשתמש בתמונה שלה כעטיפה. הסינגל הוכרז בסופו של דבר שעות ספורות לפני צאתו, ב-15 בספטמבר 2023. Trust, Gary (25 בספטמבר 2023). "Drake & SZA's 'Slime You Out' Debuts at No. 1 on Billboard Hot 100". Billboard. נבדק ב-25 בספטמבר 2023. {{cite journal}}: (עזרה) Okon, Wongo (2 באוקטובר 2020). "Drake Reveals A Past Relationship With SZA On 'Mr. Right Now' With 21 Savage And Metro Boomin". Uproxx. נבדק ב-15 בספטמבר 2023. {{cite web}}: (עזרה) Bustard, Andy (14 בספטמבר 2023). "Drake & SZA put dating drama behind them as they announce new song". HipHopDX. נבדק ב-15 בספטמבר 2023. {{cite web}}: (עזרה) Powell, Jon (14 בספטמבר 2023). "Drake and SZA tease new single and share artwork with image of Halle Berry on social media". Revolt. נבדק ב-15 בספטמבר 2023. {{cite web}}: (עזרה) Lamarre, Carl (14 בספטמבר 2023). "Drake Teases Upcoming 'For All the Dogs' Collaboration With SZA". Billboard. נבדק ב-15 בספטמבר 2023. {{cite web}}: (עזרה) Renshaw, David (14 בספטמבר 2023). "Drake teases upcoming collaborations with Yeat and SZA". The Fader. נבדק ב-15 בספטמבר 2023. {{cite web}}: (עזרה) Skinner, Tom (14 בספטמבר 2023). "Drake announces new collaborative single with SZA". NME. נבדק ב-15 בספטמבר 2023. {{cite web}}: (עזרה) Piña, Christy (15 בספטמבר 2023). "Halle Berry Says She Didn't Give Drake Permission to Use a Photo of Her Getting Slimed for His Song Cover". The Hollywood Reporter. נבדק ב-16 בספטמבר 2023. {{cite web}}: (עזרה) @OVOSound. "SLIME YOU OUT DRAKE ft. @sza FRIDAY 12PM EST" (Tweet) – via Twitter. Official Irish Singles Chart, חברת המצעדים הרשמית, ‏28 בספטמבר 2023 The Official New Zealand Music Chart, מצעד המוזיקה הרשמי של ניו זילנד, ‏25 בספטמבר 2023 (באנגלית) Singel 2023 uke 38, topplista.no tolsen, Billboard Hot 100, Billboard, ‏30 בספטמבר 2023 (באנגלית אמריקאית) Hitlisten.NU, Hitlisten.NU
The Nun II (פסקול)

The Nun II: Original Motion Picture Soundtrack הוא פסקול סרט האימה העל-טבעי האמריקאי "הנזירה 2" (2023), שהולחן על ידי המלחין והמנצח האמריקאי מרקו בלטרמי. הפסקול יצא לאור ב-1 בספטמבר 2023, בהוצאת חברות התקליטים ווטר-טאוור מיוזיק ואולפני האחים וורנר. The Nun II הוא הפסקול הרשמי של סרט האימה העל-טבעי שובר הקופות "הנזירה 2" (2023), שיצא לאקרנים בסמוך לצאתו, והוא הפסקול הראשון אותו מלחין מרקו בלטרמי עבור היקום הקולנועי של לזמן את הרוע. בדומה לפסקול The Nun של סרט האימה העל-טבעי "הנזירה" (2018), גם פסקול זה כולל 20 רצועות בלבד. בתוך The Nun II נכללים שירים מסוגת המוזיקה האלקטרונית ומוסגת מוזיקת אימה ומתח. כל שירי הפסקול הולחנו על ידי המלחין והמנצח האמריקאי מרקו בלטרמי. השיר "The Nun's Story", מהווה כשיר הפותח את הפסקול ואת הסרט "הנזירה 2" (2023), ו-"Goodbyes", סוגר אותם. שיר הנושא של הפסקול הוא "The Nun 2" שמשמש גם כרצועה השנייה בו. האלבום The Nun II באתר ספוטיפיי האלבום The Nun II באתר אפל מיוזיק The Nun II (Original Motion Picture Soundtrack), 2023-09-01, נבדק ב-2023-09-17 The Nun (Original Motion Picture Soundtrack), 2018-08-31, נבדק ב-2023-09-17
שיין פטינאמה

שיין אליאן ג'יי פטינאמה (בהולנדית ובאינדונזית: Shayne Elian Jay Pattynama; נולד ב-11 באוגוסט 1998 בלייליסטאט שבהולנד) הוא כדורגלן הולנדי-אינדונזי המשחק בעמדת המגן השמאלי בקבוצת ויקינג מליגת העל הנורווגית ובנבחרת אינדונזיה. פטינאמה גדל במחלקות הנוער של SV לייליסטאר '67, אייאקס ואוטרכט. בשנת 2017 החל לשחק בקבוצת המילואים של אוטרכט. ב-1 ביולי 2019 חתם פטינאמה בטלסטאר ספורטקלאב מליגת המשנה ההולנדית. הוא ערך 45 הופעות ליגה במדי המועדון, בהן הבקיע חמישה שערים. ב-16 במרץ 2021 חתם פטינאמה בוויקינג מליגת העל הנורווגית. ב-19 ביוני 2023 ערך פטינאמה את הופעת הבכורה שלו בנבחרת אינדונזיה, בהפסד 2-0 לנבחרת ארגנטינה במשחק ידידות. נכלל בסגל נבחרת אינדונזיה לטורניר גביע אסיה 2023. מדיה וקבצים בנושא שיין פטינאמה בוויקישיתוף שיין פטינאמה, באתר Transfermarkt שיין פטינאמה, באתר Soccerway שיין פטינאמה, באתר WorldFootball.net שיין פטינאמה, באתר National Football Teams שיין פטינאמה, באתר FootballDatabase.eu Bekreftet: Pattynama har signert for Viking באתר Dagsavisen, ‏ 16 במרץ 2021 (בנורווגית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
גנדי סנדלר

גנדי סנדלר (ספוז'ניקוב) (נולד ב-1970) הוא ספורטאי ומאמן חתירה. ייצג את ישראל במשחקים הפאראלימפיים בייג'ינג (2008) כהגאי של נבחרת החתירה. סנדלר נולד באוקראינה, היה חותר בנבחרת הלאומית של ברית המועצות ומאמן נבחרת הנוער של אוקראינה. בשנת 1986 הגיע למקום השלישי באליפות העולם בחתירה ובשנת 1987 הגיע למקום השני. בשנת 1992 עלה לישראל ומשנת 1995 הוא מאמן ראשי של מועדון השייט בטבריה. בשנים 1996–2014 אימן את נבחרות השיט של ישראל בתחרויות המכביה. במועדון השייט של טבריה מרכז את תחום ספורט נכים. באליפות העולם בשייט לנכים לשנת 2007 היה הגאי נלווה לנבחרת בתחרות חתירה ברביעייה (אנסטסיה דוברובולסקי, אנדריי זוכבאיה, גילת עבאדי ופיטר דויטש) והם הגיעו למקום השלישי. במשחקים הפאראלימפיים בייג'ינג (2008) השתתף עם נציגי ישראל בתחרות חתירה ברביעייה (אנדריי זוכבאיה, ראובן מגנאג'י, שיר קלמנוביץ ואנסטסיה דוברובולסקי) בתור הגאי מלווה. הם דורגו במקום ה-12 בדירוג הכללי. גנדי סנדלר – מועדון שייט טבריה מרכז מצוינות - מועדון השייט טבריה
האגודה הבינלאומית לחקר השלום

האגודה הבינלאומית לחקר השלום (IPRA) היא רשת עולמית של אקדמאים. האגודה נוסדה בשנת 1964 ומקדמת שלום על ידי תמיכה בארגונים לאומיים, אירוח כנסים, פרסום ותמיכה בפרסום כתבי עת לקידום שלום ולקדם לימודי שלום וסכסוכים. האגודה הבינלאומית לחקר השלום נוסדה בשנת 1964 היא רשת עולמית של מחנכים וחוקרים המשתפים פעולה בפעילויות לקידום שלום. העמותה מעודדת חינוך לאומי ובינלאומי לבניית שלום ותומכת בהפצת מחקר מקדם שלום. היא חוקרת את התנאים לקיום שלום ואת הגורמים המעודדים מלחמות וצורות אחרות של אלימות. המזכירים הכלליים של האיגוד לשנים -2021–2023 הם כריסטין אטינו ומאט מאייר. העמותה מארגנת כנס דו-שנתי, נותנת חסות לכתבי עת לשלום ומפרסמת ניוזלטר. בשנת 1973, האגודה הקימה את הוועדה לחינוך לשלום , המזהה ומתארת את עבודתם של חברי האגודה הבינלאומית לחקר השלום. אתר האינטרנט הרשמי של האגודה הבינלאומית לחקר השלום Alger, Chadwick F. (1987). "International peace research association". Medicine and War. 3: 49–52. doi:10.1080/07488008708408733. About IPRA, iprapeace.org "Governing Council (2021 – 2023)". iprapeace.org. נבדק ב-2022-04-29. Deodato Rivera, Greetings, Education for Peace: Reflection and Action, Magnus Haavelstrud (editor), University of Keele, UK, IPC Science and Technology Press, 1974, p10
מכתש סחיפה

מַכְתֵשׁ סחיפה (או מכתש אירוזי) הוא שקע אשר נוצר כתוצאה מפעולת כוחות סחיפה – בעיקר זרימה של מי משקעים על שכבות הסלע, בניגוד למכתשים אחרים, הנוצרים מפגיעה של מטאוריטים. בעולם כולו קיימים כמה עשרות מכתשים כאלה[דרוש מקור] אך עד לפני מספר שנים המכתשים היחידים שהכירו היו חמישה בנגב ושניים בסיני. לאור זאת, שמו הגאולוגי המדעי בא מהשפה העברית: Makhtesh. המכתשים בנגב הם מכתש רמון, המכתש הגדול, המכתש הקטן, ושני מכתשי התאומים בהר עריף. מכתש סחיפה נוצר כתוצאה מסחיפת הסלע על ידי משקעים בתצורות גאולוגיות של שכבת סלע קשה מעל לשכבת סלע רכה. סדקים בשכבה הקשה מאפשרים למים לחלחל למטה וליצור אגם המתרחב עם הזמן בראש הר. ההבדל בין מכתש סחיפה לבין קניון (ואדי) בכך שלקניון יש פתח כניסת מים ופתח יציאה ובמכתש יש רק פתח יחיד המנקז את המשקעים היורדים בתוכו. בגלל דרך היווצרות המכתשים ניתן לראות על צלע המכתש את שכבות הסלע הרבות והשונות שמקורן בתקופות גאולוגיות קדומות. חולות צבעוניים הנמצאים בשכבות השונות גם הם מראה שכיח בתוך מכתשי סחיפה. להלן תיאור סכמטי בן שבעה שלבים להיווצרות של מכתשי הנגב. בתחילה (לפני כ-150 מיליון שנה): מהים הקדום, ים טתיס, עולים פני כדור הארץ מזרחה. שקיעה של סלעי משקע ימיים – יורה, עד לפני 136 מיליון שנה. נסיגת הים ושקיעה של סלעי משקע יבשתיים – קרטיקון תחתון, עד לפני 100 מיליון שנה. שלב ימי נוסף – קנומן, עד לפני 92 מיליון שנה. קימוט ממזרח וממערב – היווצרות קמר א-סימטרי – סנון-טורון, עד לפני 65 מיליון שנה. ארבעה קווי קמר שכיוונם דרום מערב לצפון מזרח: ירוחם, חתירה, חצרה, רמון-מחמל. עדיין בשלב הימי – סחיפה וגידוע של ראשי הקמרים – אאוקן-פלאוקן, עד לפני 35 מיליון שנה. נסיגה נוספת של הים, עד לפני 5 מיליון שנה – אוליגוקן ומיוקן. מיצוב של השבר הסורי אפריקאי באזור ים המלח והערבה, שינוי כיוון הזרימה של הנחלים למזרח ואיתה התחתרות חזקה והיווצרות סופית של המכתשים – פליוקן, עד לפני 2.8 מיליון שנה. עזרא זילברמן, ההיסטוריה של התפתחות המכתשים בנגב והגורמים שהביאו ליצירתם לירן גורן, התיאוריות המקובלות היום להיווצרות מכתשים בנגב, במדור "שאל את המומחה" באתר של מכון דוידסון לחינוך מדעי, 13 במאי 2010 ירון פינצי, אינה ריבקין, מכתשים בארץ ובעולם: עיון מחודש בתופעה נדירה אך מגוונת, מו"פ מדבר וים המלח, 2016
גילס מריני

גילס מריני (בצרפתית: Gilles Marini; נולד ב-26 בינואר 1976) הוא שחקן צרפתי. מריני נולד בגראס לאם יווניה ואב איטלקי, לאחר התיכון התגייס לצבא הצרפתי. לאחר שנפגש עם צלם החל לעסוק בדוגמנות, הוא נסע לארצות הברית על מנת ללמוד אנגלית ושם עבד כדוגמן. הוא הופיע בין היתר בפרסומת לבירה, הופעתו הראשונה בסרט הייתה בסרט האימה "Screech of the Decapitated", הוא גילם את השכן בו סמנתה חושקת בסרט סקס והעיר הגדולה. הוא הופיע במספר פרקים של הטלנובלה תשוקות, הוא גילם את אביה הביולוגי של ביי קניש בסדרה הוחלפו בלידתן. ב-2009 התמודד בגרסה האמריקאית של רוקדים עם כוכבים והגיע למקום השני. אתר האינטרנט הרשמי של גילס מריני מדיה וקבצים בנושא גילס מריני בוויקישיתוף גילס מריני, במסד הנתונים הקולנועיים IMDb (באנגלית) גילס מריני, באתר AllMovie (באנגלית) גילס מריני, במסד הנתונים הקולנועיים KinoPoisk (ברוסית)
המחלקה הפדרלית לעניינים כלכליים, חינוך ומחקר

המחלקה הפדרלית לעניינים כלכליים, חינוך ומחקר היא משרד הכלכלה, החינוך והמדע של שווייץ. היא אחת משבע המחלקות הפדרליות שראשיהן הם חברי מועצת הברית, הממשלה הפדרלית של המדינה. המחלקה אחראית בין היתר לתחומי החקלאות, המסחר, השיכון והעבודה. המחלקה נוסדה בשנת 1848 תחת השם "מחלקת המסחר והמכס" ומאז שינתה את שמה מספר פעמים. ב-2013 ניתן לה שמה הנוכחי. מטה המחלקה שוכן באגף המזרחי של הארמון הפדרלי בעיר ברן. נכון ל-2020 הועסקו בה כ-2,150 עובדים. בראשה עומד גי פרמלן, ראש המחלקה ה-38. היחידות והארגונים הבאים כפופים למחלקה: המזכירות הכללית המשרד הפדרלי לצרכנות הסוכנות לשירות אזרחי מזכירות המדינה לעניינים כלכליים, האחראית גם על ענייני עבודה מזכירות המדינה לחינוך, מחקר וחדשנות המשרד הפדרלי לחקלאות המשרד הפדרלי לאספקה כלכלית לאומית - עוסד בהבטחת אספקה במצבי חירום המשרד הפדרלי לשיכון המפקח על המחירים רשות התחרות המכון הפדרלי להכשרה מקצועית מועצת ETH - מנהלת את איגוד האוניברסיטאות השווייצרי לטכנולוגיה ואת מכוני המחקר היישומי במדינה המשרד הפדרלי הווטרינרי היה כפוף למחלקה עד 2014, ואז הועבר לכפיפות מחלקת הפנים. המחלקה הפדרלית לעניינים כלכליים, חינוך ומחקר, ברשת החברתית פייסבוק המחלקה הפדרלית לעניינים כלכליים, חינוך ומחקר, ברשת החברתית אקס (טוויטר) המחלקה הפדרלית לעניינים כלכליים, חינוך ומחקר, ברשת החברתית אינסטגרם המחלקה הפדרלית לעניינים כלכליים, חינוך ומחקר, ברשת החברתית LinkedIn המחלקה הפדרלית לעניינים כלכליים, חינוך ומחקר, סרטונים בערוץ היוטיוב אתר האינטרנט הרשמי של המחלקה הפדרלית לעניינים כלכליים, חינוך ומחקר (בגרמנית, בצרפתית, באיטלקית ובאנגלית)
יזן א-נעימאת

יזן עבדאללה עאיד א-נעימאת (בערבית: يزن عبد الله عايد النعيمات, בתעתיק מדויק: יזן עבדאללה עאיד אלנעימאת; נולד ב-4 ביוני 1999 בוואדי אל-סרע שבירדן) הוא כדורגלן ירדני המשחק בעמדת החלוץ בקבוצת אל-אהלי מליגת העל הקטרית ובנבחרת ירדן. א-נעימאת גדל במחלקת הנוער של סחאב, והחל את הקריירה המקצוענית שלו בקבוצה הבוגרת של המועדון, עמה שיחק בליגת העל הירדנית. ב-1 בינואר 2022 חתם א-נעימאת באל-אהלי מליגת העל הקטרית. ב-1 בפברואר 2021 ערך א-נעימאת את הופעת הבכורה שלו בנבחרת ירדן, בניצחון 2-0 על נבחרת טג'יקיסטן במשחק ידידות. ב-30 במרץ 2021 הבקיע את שער הבכורה שלו בנבחרת, בניצחון 2-1 על נבחרת בחריין במשחק ידידות. נכלל בסגל נבחרת ירדן לטורניר גביע אסיה 2023. מדיה וקבצים בנושא יזן א-נעימאת בוויקישיתוף יזן א-נעימאת, באתר Transfermarkt יזן א-נעימאת, באתר Soccerway יזן א-נעימאת, באתר WorldFootball.net יזן א-נעימאת, באתר National Football Teams יזן א-נעימאת, באתר FootballDatabase.eu قائمة النشامى لنهائيات كأس آسيا 🇯🇴 בחשבון הטוויטר הרשמי של התאחדות הכדורגל הירדנית, 31 בדצמבר 2023 (בערבית)
פרנק אוניקה

אוגוצ'וקוו פרנק אוניקה (באנגלית: Ogochukwu Frank Onyeka; נולד ב-1 בינואר 1998 במיידוגורי שבניגריה) הוא כדורגלן ניגרי המשחק בעמדת הקשר בקבוצת ברנפורד מהפרמייר ליג ובנבחרת ניגריה. אוניקה גדל במחלקות הנוער של אבדיי ומיטיולן. בשנת 2017 החל לשחק בקבוצה הבוגרת של מיטיולן במסגרת ליגת העל הדנית, ובסך הכל ערך 95 הופעות ליגה במדי המועדון, בהן הבקיע 15 שערים. הוא זכה עם המועדון בשתי אליפויות דנמרק, וכן בגביע הדני. ב-20 ביולי 2021 חתם אוניקה בברנטפורד, העולה החדשה לפרמייר ליג. ב-13 באוגוסט ערך את הופעת הבכורה שלו במועדון, בניצחון 2-0 על ארסנל בסמגרת המחזור הראשון בליגה לעונת 2021/2022. בשתי העונות הראשונות שלו במועדון ערך 41 הופעות ליגה. ב-9 באוקטובר 2020 ערך אוניקה את הופעת הבכורה שלו בנבחרת ניגריה, בהפסד 1-0 לנבחרת אלג'יריה במשחק ידידות. הוא היה חלק מסגל הנבחרת בטורניר גביע אפריקה לאומות 2021 בשנת 2022, וערך הופעה אחת בטורניר. נכלל בסגל נבחרת ניגריה לטורניר גביע אפריקה לאומות 2023. מיטיולן אליפות דנמרק (2): 2017/2018, 2019/2020 הגביע הדני (1): 2018/2019 מדיה וקבצים בנושא פרנק אוניקה בוויקישיתוף פרנק אוניקה, באתר Transfermarkt פרנק אוניקה, באתר Soccerway פרנק אוניקה, באתר BDFutbol פרנק אוניקה, באתר WorldFootball.net פרנק אוניקה, באתר National Football Teams פרנק אוניקה, באתר FootballDatabase.eu Brentford sign Frank Onyeka from FC Midtjylland באתר הרשמי של ברנטפורד, 20 ביולי 2021 (באנגלית) Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
בדז'יך נוימן

בדז'יך נוימן (בצ'כית: Bedřich Neumann‏; 3 באפריל 1891 – 15 ביולי 1964) היה מייג'ור גנרל בצבא צ'כוסלובקיה, אשר פיקד על כוחות של הממשלה הצ'כוסלובקית הגולה במהלך מלחמת העולם השנייה. נוימן נולד בטרביחוביצה ב-3 באפריל 1891. ב-1912 הוא התגייס להצבא האוסטרו-הונגרי, ולחם בשורותיו במלחמת העולם הראשונה. ב-1916 הוא ערק לשירות הלגיונות הצ'כוסלובקים ולחם בשורותיהם עד 1918. עם סיום המלחמה, הוא חזר למולדתו צ'כוסלובקיה, שהכריזה בינתיים על עצמאות. הוא התגייס לצבא הצ'כוסלובקי החדש, והתקדם במהירות בסולם הפיקוד. בין 1931–1935 הוא שימש כסגן ראש המטה הכללי. ב-1935 הוא הועבר לפקד על הדיוויזיה ה-5. בעקבות הכיבוש הגרמני של צ'כוסלובקיה במרץ 1939, נוימן הצטרף לארגון המחתרת "אובראנה נארודנה" ("הגנה על האומה"). בפברואר 1940, הצליחו הגרמנים לחסל את מרבית הנהגת הארגון, ונוימן נאלץ להימלט לצרפת. הוא הצטרף אל הממשלה הצ'כוסלובקית הגולה, ומונה לראש המטה הכללי של הצבא הצ'כוסלובקי הגולה. ב-12 ביוני 1940 הוא הועבר לתפקיד מפקד הדיוויזיה ה-1 של הצבא הצ'כוסלובקי הגולה. בעקבות נפילת צרפת, הוא נמלט יחד עם ההנהגה הצ'כוסלובקית לבריטניה. בבריטניה, התארגן מחדש הצבא הצ'כוסלובקי הגולה, ונוימן מונה למפקד "הבריגדה המעורבת". ב-1 ביולי 1941 הוא הועבר לפקד על הבריגדה הצ'כוסלובקית העצמאית. ב-15 בינואר 1943 הוא מונה למפקח על הבנייה מחדש של הצבא הצ'כוסלובקי. ב-19 בספטמבר 1944 הוא חזר לתפקיד ראש המטה הכללי עד 17 באפריל 1945. עם סיום המלחמה, הוא חזר לצ'כוסלובקיה ומונה לסגן מפקד המחוז הצבאי ה-1. בפברואר 1948 השתלטו הקומוניסטים על צ'כוסלובקיה, ונוימן סולק מהצבא. הוא נמלט מהארץ וחזר לבריטניה. בהיעדרו, הוא הורד לדרגת טוראי, ונשללו ממנו כל עיטוריו. נוימן השתקע בלונדון, ובשארית ימיו עבד כמנהל פנסיון. הוא שמר על קשר עם גולים פוליטיים מצ'כוסלובקיה, ועם משרד המודיעין הצ'כוסלובקי – ארגון שפעל להחדיר סוכנים מערביים לצ'כוסלובקיה במטרה לערער את יציבות המשטר הקומוניסטי. בפנסיון שלו, הוא נהג לארח סוכנים מערביים לפני שנשלחו למשימות בצ'כוסלובקיה. הוא נפטר בלונדון ב-15 ביולי 1964. בדז'יך נוימן באתר הגנרלים של מלחמת העולם השנייה בדז'יך נוימן באתר valka
ראיין פורטאוס

ראיין תומאס פורטאוס (באנגלית: Ryan Thomas Porteous; נולד ב-25 במרץ 1999 באדינבורו שבסקוטלנד) הוא כדורגלן סקוטי המשחק בעמדת הבלם בקבוצת ווטפורד מהפוטבול ליג צ'מפיונשיפ ובנבחרת סקוטלנד. פורטאוס גדל במחלקות הנוער של אדינה היבס, אברדין והיברניאן. בעונת 2016/2017 הושאל מהיברניאן לאדינבורו סיטי מהליגה הסקוטית השנייה, במדיה ערך 23 הופעות ליגה והבקיע שלושה שערים. לאחר תקופת ההשאלה חזר פורטאוס להיברניאן, וערך במדיה 120 הופעות במסגרת ליגת העל הסקוטית, בהן הבקיע 11 שערים. ב-27 בינואר 2023 חתם פורטאוס על חוזה לארבע שנים וחצי בווטפורד מהפוטבול ליג צ'מפיונשיפ. ב-4 בפברואר ערך את הופעת הבכורה שלו במועדון, בתיקו 2-2 נגד רדינג במסגרת המחזור ה-30 בליגה לעונת 2022/2023. במשחק זה הבקיע את שער הבכורה שלו במועדון. ב-27 בספטמבר 2022 ערך פורטאוס את הופעת הבכורה שלו בנבחרת סקוטלנד, בתיקו 0-0 נגד נבחרת אוקראינה במסגרת ליגת האומות 2022/2023. ב-8 בספטמבר 2023 הבקיע את שער הבכורה שלו בנבחרת, בניצחון 3-0 על נבחרת קפריסין במסגרת מוקדמות יורו 2024. פורטאוס זומן לסגל הסקוטי ליורו 2024. במשחק הפתיחה של טורניר זה, מול המארחת גרמניה, ביצע פורטאוס עבירה גסה ברחבה על אילקאי גונדואן, גרם לבעיטת עונשין והורחק בכרטיס אדום ישיר, במשחק שנגמר בתוצאה 5-1 לגרמניה. פורטאוס הושעה לשני משחקים בעקבות האדום, ולא חזר להמשך היורו, ממנו הודחה סקוטלנד בשלב הבתים. ראיין פורטאוס, באתר Transfermarkt ראיין פורטאוס, באתר Soccerway ראיין פורטאוס, באתר WorldFootball.net ראיין פורטאוס, באתר National Football Teams ראיין פורטאוס, באתר FootballDatabase.eu ראיין פורטאוס, באתר ESPN Ryan Porteous: Hibs defender joins Watford באתר BBC, ‏ 27 בינואר 2023 (באנגלית)
מילה סבילאר

מילה סבילאר (בסרבית: Миле Свилар, בהולנדית: Mile Svilar; נולד ב-27 באוגוסט 1999 באנטוורפן שבבלגיה) הוא כדורגלן סרבי-בלגי המשחק בעמדת השוער בקבוצת רומא מהסרייה א' ובנבחרת סרביה. סבילאר גדל במחלקת הנוער של אנדרלכט. ב-28 באוגוסט 2017 חתם על חוזה לחמש שנים בבנפיקה ליסבון מליגת העל הפורטוגלית. במהלך תקופתו במועדון ערך שש הופעות ליגה במדי הקבוצה הראשונה של המועדון, והוסיף שלוש הופעות במסגרת ליגת האלופות לעונת 2017/2018. ב-1 ביולי 2022 חתם סבילאר על חוזה לחמש שנים ברומא מהסרייה א'. ב-8 בספטמבר ערך את הופעת הבכורה שלו במועדון, בהפסד 2-1 ללודוגורץ ראזגרד במסגרת שלב הבתים של הליגה האירופית לעונת 2022/2023. ב-14 במאי 2023 ערך את הופעת הבכורה שלו בליגה, בתיקו 0-0 נגד בולוניה 1909 במסגרת המחזור ה-35 לעונת 2022/2023. הוא ערך שלוש הופעות ליגה בעונה זו. סבילאר שיחק בנבחרות הצעירות של בלגיה. ב-1 בספטמבר 2021 ערך את הופעת הבכורה שלו בנבחרת סרביה, בניצחון 4-0 על נבחרת קטר במשחק ידידות. מדיה וקבצים בנושא מילה סבילאר בוויקישיתוף מילה סבילאר, באתר Transfermarkt מילה סבילאר, באתר Fussballdaten.de (בגרמנית) מילה סבילאר, באתר Soccerway מילה סבילאר, באתר WorldFootball.net מילה סבילאר, באתר National Football Teams מילה סבילאר, באתר FootballDatabase.eu Svilar assina por cinco épocas באתר הרשמי של בנפיקה ליסבון, 28 באוגוסט 2017 (בפורטוגזית) SVILAR COMPLETES ROMA MOVE! באתר הרשמי של רומא, 1 ביולי 2022 (באנגלית)
ירוסלב צ'יהאק

ירוסלב צ'יהאק (בצ'כית: Jaroslav Čihák‏; 24 ביולי 1891 - 30 באפריל 1944) היה מייג'ור גנרל בצ'כוסלובקי, אשר פיקד על כוחות במהלך מלחמת העולם השנייה. צ'יהאק נולד בקרטונוהי ב-24 ביולי 1891. ב-1912 הוא התנדב לשירות בן שנה אחת בצבא האוסטרו-הונגרי. לאחר מכן הוא הועבר למילואים. הוא החל לעבוד כפקיד בנק בעיר חרודים. עם פרוץ מלחמת העולם הראשונה, הוא גויס לשירות פעיל. הוא הועלה לדרגת לוטננט משנה, ומונה למפקד מחלקה. הוא לחם בחזית המזרחית, נפצע פעמיים, ובספטמבר 1916 נפל בשבי הרוסי. בשבי, הוא הצטרף ללגיונות הצ'כוסלובקיים שלחו לצד הצבא הרוסי למען עצמאות ארצם. בעקבות מהפכת אוקטובר, לחמו הלגיונות לצד הצבא הלבן במלחמת האזרחים הרוסית. לאחר סיום המלחמה, חזר צ'יהאק לצ'כוסלובקיה, שזכתה בינתיים בעצמאותה. הוא התגייס לצבא הצ'כוסלובקי. הוא הועלה לדרגת מאיור ומונה למפקד גדוד. ב-1926 הוא החל ללמד באקדמיה הצבאית בפראג. ב-1929 החל ללמד בבית הספר למפקדים בפראג. בין 1931 ל-1939 הוא פיקד על גדודים שונים לפני שמונה למפקד בית הספר לחי"ר במילוביצה. בעקבות הכיבוש הגרמני של צ'כוסלובקיה במרץ 1939, צ'יהאק הצטרף לארגון המחתרת "אובראנה נארודנה" ("הגנה על האומה"). בפברואר 1940, הצליחו הגרמנים לחסל את מרבית הנהגת הארגון, וצ'יהאק נאלץ להימלט לצרפת. הוא הצטרף אל הממשלה הצ'כוסלובקית הגולה, ומונה לסגן מפקד הדיוויזיה ה-1 של הצבא הצ'כוסלובקי הגולה. יחד עם הדיוויזיה הוא השתתף קרבות נגד הגרמנים בצרפת. לאחר נפילת צרפת, הוא נמלט יחד עם ההנהגה הצ'כוסלובקית לבריטניה. בבריטניה, התארגן מחדש הצבא הצ'כוסלובקי הגולה, וצ'יהאק מונה לראש מטה משרד ההגנה - תפקיד שהפך אותו בפועל למפקד הצבא הצ'כוסלובקי הגולה. הוא כיהן בתפקיד עד 13 בינואר 1941. בפברואר 1942 הוא מונה לחבר במועצת המדינה של הממשלה הגולה. כמו כן, הוא שימש כיו"ר הצלב האדום הצ'כוסלובקי. הוא נפטר בלונדון ב-30 באפריל 1944. מדיה וקבצים בנושא ירוסלב צ'יהאק בוויקישיתוף ירוסלב צ'יהאק באתר הגנרלים של מלחמת העולם השנייה ירוסלב צ'יהאק באתר valka
איו דוסומו

קוומדין איופו "אַיוֹ" דוֹסוּמוּ (באנגלית: Quamdeen Ayopo "Ayo" Dosunmu; נולד ב-17 בינואר 2000) הוא כדורסלן אמריקאי-ניגרי המשחק בקבוצת שיקגו בולס מליגת ה-NBA, בעמדות הרכז והקלע. דוסומו נולד בשיקגו, אילינוי, לזוג מהגרים ניגרים. בין השנים 2018–2021 למד באוניברסיטת אילינוי, ולאורך התקופה בקבוצת הכדורסל שלה העמיד ממוצעים של 16.7 נקודות, 4.8 ריבאונדים ו-3.9 אסיסטים למשחק. בסיום עונת 2020/2021 נבחר לחמישיית העונה של ליגת המכללות ("First-team All-American"). דוסומו נבחר בבחירה ה-38 של דראפט ה-NBA‏ 2021, על ידי שיקגו בולס. בעונתו הראשונה עם הבולס פתח ב-40 משחקים, קלע 8.8 נקודות בממוצע למשחק, ונבחר לחמישיית הרוקיז השנייה של העונה. ביולי 2023 חתם על הארכת חוזה בשיקגו ל-3 עונות נוספות, עבור כ-21 מיליון דולר. מדיה וקבצים בנושא איו דוסומו בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
יגאל טונה

יגאל (זאב) טוּנֶה (1952 – 28 בדצמבר 2022) היה כנר ישראלי. כיהן בתפקיד כנר ראשי של התזמורת הפילהרמונית הישראלית במשך כ-30 שנים (1987–2016) וכנר ראשי של הרביעייה הישראלית החדשה כ-40 שנים. טונה גדל בגבעתיים. הוא החל לנגן בכינור מגיל 7 בהדרכת אביו, זיגמונד, ניצול שואה מפולין, וכנר חובב. את כינורו הראשון ותמיכה בקריירה המוזיקלית שלו, קיבל גם מאימו, יונה, כימאית ועובדת תיא, גם היא ניצולת שואה, שבתחילה גידלה אותו בגפה, ומאוחר יותר גידלה אותו יחד עם בן זוגה שחקן התיאטרון לאו יונג. ב-1970 בסיום התיכון התגייס לעתודה האקדמית ולמד באקדמיה למוזיקה ע"ש סמואל רובין. הוא למד בהדרכתם של פרופ' רמי שבלוב ופרופ' פיוטר בונדרנקו, מי שצירף אותו לכיתת אמן עם הכנר יהודי מנוחין. לאחר שחרורו מצה"ל, עם תואר שני במוזיקה ותעודת אמן, הוא ניגן בכמה תזמורות עירוניות. בתקופה זו הכיר את אשתו הראשונה, זמרת אופרה וכנרת בעלת שם בינלאומי, הגברת לילי טונה. בגיל 25 שימש כנר ראשי בסינפונייטה הישראלית באר שבע. שנתיים לאחר מכן הצטרף לתזמורת הקאמרית הישראלית. כעבור שנה נוספת עבר לתזמורת הסימפונית ירושלים, שבה ניגן במשך שש שנים. ב-1987 התקבל לפילהרמונית כשמאחוריו גם קריירה של סולן. ב-20 במאי 2016 ביום השלישי למסע של הפילהרמונית לדרזדן, גרמניה סבל מחום גבוה וצמרמורת. יומיים לאחר מכן חזר לישראל. כשבוע לאחר מכן החמיר מצבו והוא עבר אירוע מוחי, שכלל שיתוק מוחלט בפלג גופו השמאלי ועיוורון קורטיקלי. הוא התנייד באמצעות כיסא גלגלים. נישואיו הראשונים של טונה היו ללילי טונה, במשך כ- 23 שנים. בסוף שנת 1995 הכיר את אביטל, כנרת בפילהרמונית ומאוחר יותר גם ברביעייה הישראלית החדשה. ב-16 בספטמבר 2016 נישאו השניים, בטקס במרכז הרפואי השיקומי רעות. טל אריאל יקיר, "אני לא מסוגל לשמוע יצירות, זה קורע לי את הלב", ישראל היום, 30 במרץ 2017 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
אלדין דז'וגוביץ'

אלדין דז'וגוביץ' (בלוקסמבורגית: Eldin Džogović; נולד ב-8 ביוני 2003 בלוקסמבורג שבלוקסמבורג) הוא כדורגלן לוקסמבורגי המשחק בעמדת המגן הימני בקבוצת פ.צ. מגדבורג מהבונדסליגה השנייה ובנבחרת לוקסמבורג. דז'וגוביץ' גדל במחלקות הנוער של איינטרכט טרייר 05 ופ.צ. מגדבורג. בשנת 2022 החל לשחק בקבוצת המילואים של פ.צ. מגדבורג, וב-22 באפריל 2023 ערך את הופעת הבכורה שלו בקבוצה הראשונה של המועדון, בניצחון 2-1 על איינטרכט בראונשווייג במסגרת המחזור ה-29 בבונדסליגה השנייה לעונת 2022/2023. ב-24 במרץ 2021 ערך דז'וגוביץ' את הופעת הבכורה שלו בנבחרת לוקסמבורג, בהפסד 1-0 לנבחרת קטר במשחק ידידות. אלדין דז'וגוביץ', באתר Transfermarkt אלדין דז'וגוביץ', באתר Soccerway אלדין דז'וגוביץ', באתר WorldFootball.net אלדין דז'וגוביץ', באתר National Football Teams אלדין דז'וגוביץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלדין דז'וגוביץ'".